**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2019,

**ktorým sa mení zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení zákona č. 373/2013 Z. z. a zákona č. 1245/2016 Z. z. sa dopĺňa takto:

V § 6 ods. 6 sa za prvú vetu vkladá nová druhá veta, ktorá znie:

„Do počtu zamestnancov rozhodujúceho na určenie sadzby úhrady sa nezapočítava zamestnanec, ktorý je na materskej dovolenke, zamestnanec, ktorý je na rodičovskej dovolenke a fyzická osoba, s ktorou má zamestnávateľ uzatvorenú niektorú z dohôd o prácach vykonávaných mimo pracovného pomeru.20) “.

Poznámka pod čiarou k odkazu 20 znie:

„20) § 223 až 228a Zákonníka práce v znení neskorších predpisov.“.

**Čl. II**

Tento zákon nadobúda účinnosť 1. mája 2019.